27. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ Αριθ. 333785/4262 της 28 Ιουλ./8 Αυγ. 1997 (ΦΕΚ Β΄ 678) Αναπροσαρμογή ύψους ετήσιας αποζημίωσης. Άρθρ.1.-Το ύψος της χορηγούμενης ετήσιας αποζημίωσης ανά δικαιούχο, όπως αυτό καθορίζεται στην παρ. στ΄ του άρθρ. 3 της αριθμ. 407756/6081/20.9.94 απόφασης των Υπουργών Εθνικής Οικονομίας, Οικονομικών και Γεωργίας, αναπροσαρμόζεται αναδρομικά από 1ης Ιανουαρίου 1997, ως εξής: Καθορίζεται το ύψος της χορηγούμενης ετήσιας αποζημίωσης ανά δικαιούχο στις 1.020.000 δρχ. αντί των 720.000 δρχ. Άρθρ.2.-Η αναπροσαρμογή του ανωτέρω άρθρ. 1 έχει εφαρμογή και στην περίπτωση καταβολής αποζημίωσης, λόγω θανάτου του δικαιούχου, στον έτερο σύζυγο σύμφωνα και με τα προβλεπόμενα ποσοστά του άρθρ. 3 της αριθμ. 355580/9137/16.10.97 απόφασης των Υπουργών Οικονομικών και Γεωργίας. Άρθρ.3.-Η αναγραφόμενη, στην παρ. ζ του άρθρ. 5 της αριθμ. 407756/6081/20.9.94 απόφαση των Υπουργών Εθνικής Οικονομίας, Οικονομικών και Γεωργίας προθεσμία υποβολής των αιτήσεων, τροποποιείται ως εξής: Οι αιτήσεις θα υποβάλλονται έξι φορές το χρόνο και συγκεκριμένα τους μήνες Ιανουάριο, Μάρτιο, Μάιο, Ιούλιο, Σεπτέμβριο και Νοέμβριο. Άρθρ.4.-Η δημιουργούμενη από την ανωτέρω αναπροσαρμογή δαπάνη, θα καλυφθεί από τις πιστώσεις του Κ.Α. 5323 του τακτικού προϋπολογισμού του Υπουργείου Γεωργίας και ειδικότερα από την εγκριθείσα πίστωση της αριθ. 254/284112/363/24.1.1997 κοινής υπ. απόφασης. 39.Λ.η.27 Συνταξιοδότηση Ο.Γ.Α. 